2012.gada Rīkojums Nr.

Rīgā (prot. Nr. .§)

**Par Ministru kabineta Atzinības raksta piešķiršanu**

1. Atbalstīt Ministru kabineta Apbalvošanas padomes priekšlikumu un saskaņā ar Ministru kabineta 2010.gada 5.oktobra noteikumu Nr.928 „Kārtība, kādā dibināmi valsts institūciju un pašvaldību apbalvojumi” 58.punktu piešķirt Ministru kabineta Atzinības rakstu:

1.1. Latvijas Zvērinātu notāru padomes rīkotājdirektorei Vijai Pizičai par ieguldījumu tieslietu sistēmas attīstībā un Latvijas notariāta attīstībā.

1.2. Valsts robežsardzes koledžas Izglītības koordinācijas nodaļas vadītājai, pulkvežleitnantei Daigai Kupcānei par nozīmīgu ieguldījumu Valsts robežsardzes koledžā realizēto akreditēto studiju programmu īstenošanā un Valsts robežsardzes koledžas starptautiskās atpazīstamības veicināšanā.

1.3. Latvijas Republikas goda konsulam Pirejā, Grieķijas Republikā, Antonijam Halarim par nesavtīgu un pašaizliedzīgu divdesmit gadu darbu Latvijas labā.

1.4. Latvijas Republikas goda ģenerālkonsulam Kipras Republikā Adonim Papadopulam par nesavtīgu un pašaizliedzīgu deviņpadsmit gadu darbu Latvijas labā.

1.5. Banku augstskolas Finanšu katedras asociētajam profesoram Uģim Zālītim par ilggadēju sadarbību, radošu darbu un ieguldījumu izglītības attīstībā.

1.6. Banku augstskolas Svešvalodu katedras docentei Valdai Gavarei par ilggadēju sadarbību, radošu darbu un ieguldījumu izglītības attīstībā.

2. Noteikt, ka Ministru kabineta Atzinības rakstu Vijai Pizičai pasniedz tieslietu ministrs Jānis Bordāns, Daigai Kupcānei – iekšlietu ministrs R.Kozlovskis, Antonijam Halarim un Adonim Papadopulam – ārlietu ministrs E.Rinkēvičs, Uģim Zālītim un Valdai Gavarei – izglītības un zinātnes ministrs R.Ķīlis.

Ministru prezidents V.Dombrovskis

Labklājības ministre I.Viņķele

05.11.2012.

210

Irēna Pļaveniece

67082911; irena.plaveniece@mk.gov.lv